KC เผยรายได้ขายบ้านพร้อมที่ดินเพิ่มหนุนงบฯ Q1 พลิกกำไร
KC เผยรายได้ขายบ้านพร้อมที่ดิน-รายได้รับจ้างสร้างบ้านเพิ่มหนุนงบฯ Q1/58 พลิกกำไร 1.75 ลบ. จากปีก่อนขาดทุน 14.42 ลบ. 
15 พ.ค. 2558

บริษัท เค.ซี. พร็อพเพอร์ตี้ จำกัด (มหาชน) หรือ KC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.75 ล้านบาท หรือมีกำไรสุทธิ 0.002 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 14.42 ล้านบาท หรือขาดทุนสุทธิ 0.016 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากบริษัทมีรายได้จากการขายบ้านพร้อมที่ดิน อีกทั้งรายได้จากการรับจ้างสร้างบ้านเพิ่มขึ้น